NaiveNeuron/SloPal huggingface dataset:
Hlina, Alojz, poslanec NR SR (2013-12-12):
Ďakujem veľmi pekne. Ja takú poznámku, dve poznámky, teda prvá, že tých bulharských konštánt, alebo ako sa to hovorí, je v tej lesnej správe viac, ako v štátnom rozpočte, úplne suverénne. V zásade hovorí o tom, že čím viac rúbeme, tým rýchlejšie les rastie a tým viac lesné zásoby v lesoch máme. No tak, nech každý usúdi teda, že či je to takto správne a skončí to možno aj tak, že keď bude posledný strom v Medickej záhrade, tak pán Martinák tu bude mávať zelenou správou a bude hovoriť, že lesná zásoba stále a stále rastie. A tú druhú poznámku, čo som chcel, pán Mičovský, že ja som nehovoril o politike, keď som pánovi ministrovi dával petíciu, ja som ho požiadal o vyjadrenie občianskeho postoja k tomu, že niekto má záujem zrušiť chránený areál na Bôriku. A teraz mi povedzte tú logiku, ja som rozmýšľal nad tou logickou, že kde je tá logika. Viete, kde je tá logika? My sme schválili zákon o ochrane prírody, kde štát bude zamieňať, bude môcť zamieňať chránené územia. Čiže je nelogické, aby štát zamieňal svoje chránené územie, čiže čo urobí? Zruší chránené územie, ktoré má a potom ho zamení, asi, predpokladám, že taký je nejaký scenár, že by bolo absolútne nelogické, keby on svoje chránené, čiže v prvom kole je potrebné zbaviť štatútu ten borovicový hájik pod Bôrikom, štatútu chráneného územia, o to ide. No však viete, ja viem, že ste veľa s tým komfortní, že vám to nevadí, z Komjatíc je ďaleko na Bôrik, ale to je princíp. Otázka stojí, že či sme s tým komfortní, či nám to takto vyhovuje, či pôjdeme ďalej a ďalej, to ja som ho k tomu vyzval, k podpisu pod petíciu. No odmietol, čiže teda nech ľudia vedia, že pán minister odmietol podpísať petíciu na záchranu borovicového hájika. A keď už promujeme tie knihy, tak ja som mal pripravený na zákon o lesoch, ja, ak on sem príde, ten zákon, ja by som promoval túto knihu a to je kniha Posledná pevnosť, ľudí, ktorí skutočne majú radi les...(Prerušenie vystúpenia časomerom.)
Blaha, Ľuboš, podpredseda NR SR (2023-12-06):
Ďakujem pekne, pán poslanec, otváram rozpravu. Do rozpravy som nedostal žiadnu písomnú prihlášku. Pýtam sa, či sa teda chce niekto prihlásiť do rozpravy ústne. Nie je tomu tak, takže vyhlasujem rozpravu za skončenú. Chce sa k rozprave zaujať stanovisko navrhovateľ? Asi nie. To isté sa asi týka aj pána spravodajcu, takže ďakujem pekne. Prerušujem rokovanie o tomto bode programu. Teraz pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh vlády má tlač 85. Poprosil by som pani ministerku zdravotníctva Slovenskej republiky Zuzanu Dolinkovú, aby návrh vlády odôvodnila. (Reakcie z pléna.) Poprosím pani ministerku, kým nepríde, tak prerušujem rozpravu, ďakujem pekne. (Krátka pauza do príchodu ministerky.) Ďakujem pekne, pani ministerka, takže vás poprosím, aby ste odôvodnila návrh vlády, nech sa páči, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 85.)
Blanár, Juraj, poslanec NR SR (2014-11-27):
Vážený pán minister, ďakujem veľmi pekne za vyčerpávajúcu informáciu a môžem mnohé tie aktivity potvrdiť, pretože sú aj v spojení nielen s aktivitami samosprávnych krajov, ale aj organizáciami cestovného ruchu, ktoré myslím si, že významne dynamizujú podporu cestovného ruchu. A chcel by som sa pri tejto príležitosti ešte spýtať, rozpráva sa a debatuje sa na rôznych fórach týkajúcich sa podpory cestovného ruchu aj o hľadaní možnosti podpory domáceho cestovného ruchu. Niečo podobné ako napríklad v Poľskej republike, či je niečo takéto pripravované a či by povedzme aj ostatní, ktorí sú aktívni v cestovnom ruchu, mohli sa nejakým spôsobom do tejto debaty zapojiť.
M. Košútová, poslankyňa: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory prerokujú vládny návrh zákona v termíne do 10. júna 2009 a gestorský výbor do 12. júna 2009. Dajte, prosím, hlasovať.
Holeva, Viliam, poslanec NR SR (2014-01-28):
Ďakujem. Vážený pán predseda, v rozprave vystúpili dvaja poslanci, Andrej Kolesík a Alojz Hlina, ktorí podali pozmeňujúce a doplňujúce návrhy. Pán predseda, najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Pellegrini, Peter, predseda NR SR (2015-05-05):
Ďakujem pekne. Pán poslanec Kadúc.
Blanár, Juraj, podpredseda NR SR (2021-12-07):
Pán spravodajca, poprosím vás ohlásiť hlasovanie o tomto bode.
Šeliga, Juraj, podpredseda NR SR (2020-11-26):
Ďakujem pekne. Nech sa páči.
Jurinová, Erika, podpredsedníčka NR SR (2013-09-20):
Ďakujem pekne. Vyhlasujem všeobecnú rozpravu za skončenú. Pýtam sa, či chce zaujať pán predkladateľ stanovisko? (Reakcia predkladateľa.) Chce. Nech sa páči, máte slovo.
Hladký, Pavol, poslanec NR SR (2010-12-09):
Hlasujeme o zákone ako o celku s odporúčaním gestorského výboru, návrh zákona schváliť.
Glváč, Martin, podpredseda NR SR (2018-12-04):
Súčasne prosím spoločného spravodajcu z výboru pre obranu a bezpečnosť poslanca Jozefa Bučeka, aby zaujal miesto určeného pre spravodajcu. (Ruch v sále.) Panie poslankyne, páni poslanci, vystúpením pani ministerky sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave. Jeden poslanec. Končím možnosť prihlásiť sa. Nech sa páči, pán poslanec Baška.
R. Madej, poslanec: (2003-10-23):
Vážený pán minister školstva, je mi naozaj ľúto, že nemôžem priamo komunikovať s pánom Kaníkom, s pánom ministrom práce, ale aspoň prostredníctvom vás by som mu odkázal, alebo ešte podal ďalšiu doplňujúcu otázku. Ja neviem, či batéria v invalidnom vozíku je luxus podľa tohto, pretože naozaj niektorí zdravotne ťažko postihnutí nebudú môcť, nebudú ani fyzicky zvládať pohybovať sa manuálne. Po ďalšie, v súčasných právnych predpisoch sa predpokladá šetrenie na zdravotne ťažko postihnutých asi 1,5 mld. korún. A v pripravovaných právnych predpisoch naozaj bude poskytnutie kompenzačného príspevku raz za 10 rokov. Snáď už aj páni poslanci vedia, že batéria v automobiloch vydrží možno 4 roky a u vozičkára možno 3, pretože sa používa 15 hodín denne a invalidný vozík predstavuje naozaj aj nohy zdravotne ťažko postihnutého človeka.  Takže len toľko, pán minister, prosím, odkážte pánovi ministrovi práce, že ťažko je akceptovať potom takéto opatrenia. Ďakujem pekne.
Blanár, Juraj, podpredseda NR SR (2022-04-28):
Pán poslanec. (Povedané súbežne s rečníkom.)
Jurinová, Erika, poslankyňa NR SR (2017-09-11):
Ďakujem pekne. Ja by som iba chcela zdôrazniť, že naozaj je veľmi dôležité, aby ľudia, ľuďom neboli uberané práva. Možno by bolo dobré si to tak prirovnať ku komerčnému poisteniu, pretože tam, že akokoľvek už sa stane, tak za to, čo si zaplatíte, by ste mali dostať službu. A v prípade sociálneho poistenia alebo teda nemocenského poistenia sa to práve na Slovensku nedeje. Ľudia si platia a nastanú situácie, kedy im je ten nárok akoby odobratý kvôli tomu, že štát nastavil nejako svojím spôsobom podmienky. Takže ďakujem kolegyni za vysvetlenie. Som presvedčená o tom, že tie podmienky sa dajú nastaviť tak, aby sa cítili tí, ktorí reálne prispievajú do systému, starajú sa o rodiny, neboli ukrátení o to, čo im platí, pretože si, patrí, pretože si všetko potrebné platia. Ďakujem.
Fico, Robert, poslanec NR SR (2020-10-14):
Ďakujem pekne. Pán podpredseda, chcem len dodať, čo nepovedal pán poslanec Kamenický, že ide o návrh uznesenia, ktoré sme už predložili raz na mimoriadnej schôdzi, ale nebol schválený program tejto mimoriadnej schôdze. Rovnako sme sa pokúsili tento bod programu zaradiť na riadne rokovanie Národnej rady, ani to nebolo umožnené. Tak to riešime takouto cestou. Prečo to navrhol pán poslanec Kamenický, a ja využívam túto príležitosť, aby som doplnil ešte to, čo hovoril náš pán kolega. Uvedomme si, že na jednej strane sa prijímajú vecné opatrenia. Ja o nich nebudem teraz diskutovať, pretože možno mať na to rôzny názor, my rešpektujeme rúška, ak je treba zatvoriť nejaké prevádzky, my to rešpektujeme, toto nie je náš problém. My ale hovoríme, že musíme automaticky s tým prijímať aj kompenzačné opatrenia, aby nedochádzalo k tomu, k čomu dôjde v súvislosti s opatreniami prijatými pred týmto zákonom, ktorý chcete prijať v Národnej rade, čo vyvoláva veľký predpoklad na podávanie rôznych žalôb. Pán poslanec Kamenický mal tú informáciu k dispozícii, ale bál sa ohľadne času, že mu asi nevyjde, tak nedoplnil, že napríklad v Českej republike, keď povedali, že obmedzia kultúrne, divadelné predstavenia, okamžite dali kultúre 750 mil. českých korún, športu 500 mil., autobusové zájazdy 1 mld. českých korún, kompenzácia pre veľtrhy, pre každú jednu oblasť, ktorej boli opatrenia udelené, automaticky prišli opatrenia v podobe kompenzácií. My nechceme nič iné, pán podpredseda, už to neblokujte, nech sem prídu ministri dvadsiateho a nech nám konečne povedia, čo idú urobiť. Lebo čím ďalej, tým viac sme presvedčení, že netušia členovia vlády, ako majú reagovať na opatrenia. Vedia prijať opatrenia, ktoré tiež vyvolávajú veľkú mieru averzie a diskusií, ale k tomu potrebujeme aj B, ako budete týchto ľudí odškodňovať, ako im pomôžeme. Prosím, podporte tento návrh.
Kollár, Boris, predseda NR SR (2022-09-27):
Prosím, prezentujeme sa a hlasujeme. (Hlasovanie.) Prítomných 139 poslancov, za 45, zdržalo sa 72, nehlasovali 22. Konštatujem, že Národná rada sa uzniesla, že nebude pokračovať v rokovaní o návrhu zákona. Nakoľko sme vyčerpali všetky body hlasovania, vyhlasujem dvojminútovú prestávku a zatiaľ ešte máme dva procedurálne návrhy, viacej, štyri, päť, Taraba, Saloň, Vetrák, Ledecký, Bittó Cigániková. Tak, nech sa páči, pán poslanec Taraba, s prvým.
Laššáková, Jana, podpredsedníčka NR SR (2014-11-08):
Ďalej do rozpravy je prihlásený pán poslanec Frešo, ktorého nevidím v sále. Nech sa páči, pani poslankyňa Nicholsonová.
Brixi, Otto, poslanec NR SR (2012-06-19):
Ďakujem pekne, pani predsedajúca. Vážený kolega Chren, ja sa vám chcem poďakovať, lebo celkom ste ma na úvod týmto vaším príspevkom pobavili. Takže len v skratke a faktograficky, z vášho vystúpenia som mal dojem, ako keby ste posledné dva roky na Slovensku nežili alebo minimálne ste neboli členom strany, ktorá mala politickú, ale aj odbornú spôsobilosť na rezort hospodárstva. Hovorili ste, že cesta do pekla býva dláždená dobrými úmyslami. Tak sa vás teda chcem opýtať. Hovorili ste tu niečo o zlatých padákoch, pán Zich, nominant Teplárne v Košiciach, tri mesiace odstupné, 90 000 eur, medziročný nárast ceny tepla v Košiciach o 14 %. Po dvoch rokoch má Tepláreň v Košiciach naplánovanú stratu namiesto pôvodného zisku 1,5 mil. eur. Pán kolega Chren, toto sa udialo za vašej vlády. Môžeme sa tu baviť o čomkoľvek, o odbornej rovine celého návrhu zákona, ale myslím si, že vy nemáte právo hovoriť tu o tom, ako treba viesť štátne podniky, ako treba uskutočňovať výkon valného zhromaždenia v týchto podnikoch, už len z tohto dôvodu, že minimálne v Košiciach ste obrali Košičanov o množstvo peňazí, ktoré práve táto novela má záujem a má možnosť v záujme regiónu a mesta sanovať. Takže ďakujem pekne.
Jurzyca, Eugen, poslanec NR SR (2016-10-14):
Ďakujem pekne, pán predseda. Vážený pán minister, vážení prítomní, počúvajte slová posledného poslanca. (Prerušenie vystúpenia predsedajúcim.)
Bugár, Béla, podpredseda NR SR (2018-02-07):
Na vystúpenie pána poslanca s faktickými poznámkami šiesti, končím možnosť sa prihlásiť. Pán poslanec Mizík.
Hrušovský, Pavol, predseda NR SR (2011-12-08):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor a lehoty, v ktorých majú výbory návrh prerokovať. (Hlasovanie.) 140 prítomných, 139 za návrh, 1 nehlasoval. Návrh sme schválili. Panie poslankyne, páni poslanci, ešte predtým, ako udelím slovo poslancom prihláseným s procedurálnymi návrhmi a pred prerušením rokovania, zajtra o 9.00 hodine by sme začali rokovať. Ešte nám zostal neprerokovaný jeden bod, ktorý zo zákona Národná rada musí na schôdzi prerokovať, a to sú interpelácie poslancov. Odporúčam ráno o 9.00 hod. začať s týmto bodom a po ňom pokračovať personálnymi návrhmi a stanoviť si hodinu hlasovania možno skôr ako o 11.00 hodine. Nepredpokladám, že k návrhom bude dlhá rozprava, tak by som vás poprosil, keby sme mohli skôr ako o 11.00 hod., dohodnúť sa na 10.00 hod., že by sme boli prítomní tak, aby Národná rada bola schopná prijímať rozhodnutia. Je súhlas? (Z pléna sa ozýva: Áno.) Ďakujem pekne. Pán poslanec Matovič, poprosím o procedurálny návrh.
Bugár, Béla, podpredseda NR SR (2011-05-19):
Ďakujem pekne. Teraz dávam slovo spravodajcovi pánovi poslancovi Přidalovi z gestorského výboru.
Kaščáková, Renáta, poslankyňa NR SR (2016-05-25):
Ďakujem. Vážený pán predseda, v rozprave vystúpili štyria poslanci: pán Gál, pani Grausová, pán Osuský a pán Dostál. Neboli podané žiadne pozmeňujúce návrhy, preto, prosím, dajte hlasovať o tom, že sme uzniesli v súlade s rokovacím poriadkom prerokovať predložený návrh zákona v druhom čítaní.
Šimečka, Michal, podpredseda NR SR (2024-09-11):
Ďakujem pekne. Otváram rozpravu, do ktorej sa prihlásili dvaja poslanci. A ako prvý vystúpi za klub PS Štefan Kišš. Nech sa páči.
Náhlik, Peter, poslanec NR SR (2024-06-11):
Predsedajúci, dajte, prosím, hlasovať o prezidentkou vrátenom zákone ako o celku v znení schválených pozmeňujúcich návrhov s odporúčaním gestorského výboru schváliť.
Drdul, Dominik, poslanec NR SR (2020-09-17):
Pán Blaha, vy ste úplne fantastický! Úplne fantastický v tom, ako viete hovoriť len to, čo vám vyhovuje, len tú časť toho, čo vy nazývate pravdou, a donekonečna to opakovať bez úcty k realite a pravde v nejakej celistvosti. Bez kontextu, úplne mimo akýchkoľvek intencií reality. Presne ako ste povedali, hrubo a cynicky.
Blanár, Juraj, podpredseda NR SR (2022-06-24):
Pán poslanec Mazurek, môžete reagovať na faktické poznámky.
Laššáková, Jana, podpredsedníčka NR SR (2014-10-16):
Ďakujem pekne, zaujmite miesto určené pre spravodajcov. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto hlásiť do rozpravy ústne. Nie je tomu tak. Končím možnosť prihlásiť sa do rozpravy ústne. Vyhlasujem rozpravu za skončenú. Pán spravodajca nemá ani k čomu zaujať stanovisko. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa dopĺňajú niektoré zákony . Vládny návrh zákona je uverejnený ako tlač 1186. Návrh na jeho pridelenie na prerokovanie výborom je v rozhodnutí č. 1209. Poprosím pána ministra spravodlivosti Slovenskej republiky Tomáša Boreca, aby vládny návrh zákona uviedol. Nech sa páči, pán minister, máte slovo. Je tu také príjemné prostredie, takže nech sa páči.
Brixi, Otto, poslanec NR SR (2014-11-09):
Ďakujem pekne, pán predsedajúci. Pán poslanec Lipšic, ja budem iba faktografický, keďže máme v Košiciach množstvo spoločných známych, mimo iné mnohí z nich kandidujú aj do rôznych funkcií v rámci komunálnych volieb a je všeobecne známe, že osobu, ktorú ste identifikovali ako akcionára spoločnosti Penta Enterprises, veľmi dobre poznajú. A chcel by som im povedať, že z toho, čo som si teraz dal tú krátku námahu, táto osoba vás ako politika verejne podporovala, verejne sa k vám hlásila, verejne vás má označeného a verejne zdieľa ako jediného politika vaše statusy. Táto osoba na Facebooku verejne odmieta politiku strany SMER. Takže dosť dobre rozumiem tomu, prečo by práve takáto osoba mala akýmkoľvek spôsobom dojiť slovenské zdravotníctvo. Pokiaľ viem, tak pán, ktorého ste označili, bol dlhodobým podporovateľom slovenskej pravice, ale po tomto sa obávam, že ste si strelili guľku do nohy vlastného potenciálneho voliča. Ďakujem pekne.
Holečková, Martina, poslankyňa NR SR (2024-01-25):
Ďakujem veľmi pekne, kolegovia, za vaše faktické. Ja chcem povedať, že, pani Mesterová, správne ste povedali, že to bude skaza, a obávam sa, že to bude skaza pre celé Slovensko, pre nás všetkých tu. A kolega Majerský teraz odišiel, ale tak si to možno pozrie, totižto pán minister vnútra už prišiel s riešením, ako posilniť okresné policajné zbory a to tým, že zreorganizuje NAKA (povedané so smiechom), takže nedostatok policajtov už máme vyriešený. Ja som sa ho chcela opýtať, či napríklad neuvažuje o reorganizácii napríklad prezídia, kde vieme, že je dostatok alebo v podstate nadstav, ale teda nemala som túto možnosť, lebo na výbore už nebol na to priestor. Každopádne ja ešte chcem aj túto faktickú využiť na to a naozaj poprosiť vládnu koalíciu o to, aby tieto novely stiahla z tohto rokovania. Nič viac nechceme, len aby to prešlo riadnym legislatívnym konaním. O tom to tu bolo posledné tri týždne, o tom to bude týchto deväť hodín, ktoré ste nám veľkoryso dali na prvé čítanie, tak vás naozaj len chcem slušne požiadať pre dobro Slovenska, prosím, stiahnite to a vráťte to do riadneho legislatívneho procesu. Ďakujem veľmi pekne.
Fecko, Martin, poslanec NR SR (2014-11-09):
Ďakujem pekne, Martin. Rád prijímam kritiku a som rád. Kritizujte ma, aby som sa mohol zlepšovať vo veciach, v ktorých ešte nie som dokonalý. Riadim sa tým, čím, keď idem na spoveď a mám v modlitebnej knižke, z čoho si mám spytovať svedomie, tak posledná veta znie: A čo ti ešte vyčíta svedomie? To znamená, že každý deň by sme si mali túto otázku položiť, ako sme ho prežili, čo sme urobili dobre, zle, vyvarovať sa chýb a ďalší deň prežiť ináč. Takže, Martin, ďakujem pekne a beriem, áno, je to aj o tom slovníku, že či to je občan, alebo národnosť. Áno, beriem. Ďakujem.
Štefanec, Ivan, poslanec NR SR (2011-06-30):
Ďakujem pekne, pán predseda. Dámy a páni, vážený pán minister, dovoľte mi, aby som pri tomto zákone predložil jeden pozmeňovací návrh, ktorý sa týka uznávania vodičských preukazov aj s krajinami, s ktorými nemáme diplomatické styky. Text je nasledovný: V čl. I za bod 50 vložiť nový bod 51, ktorý znie: „51. V § 102 ods. 1 písm. b) sa bodka na konci nahrádza bodkočiarkou a pripájajú sa tieto slová: ,,vláda Slovenskej republiky môže nariadením ustanoviť zoznam nesamosprávnych území, ktoré v medzinárodných vzťahoch vystupujú samostatne a ktoré sa budú považovať za štát dohovoru.“. Doterajšie body 51 až 66 následne prečíslovať. Odôvodnenie je nasledovné: Navrhované ustanovenie má za účel umožniť používanie vodičských preukazov vydaných úradmi nesamosprávnych území, ktoré v medzinárodných vzťahoch vystupujú samostatne, avšak Slovenská republika ich neuznáva za subjekty medzinárodného práva. Táto špecifická situácia neumožňuje uvedeným subjektom pristúpiť k Ženevskému dohovoru ani Viedenskému dohovoru, čo je štandardný základ medzinárodného uznávania vodičských preukazov. Navrhuje sa, aby zoznam konkrétnych útvarov, na ktoré sa tento režim bude vzťahovať, ustanovila vláda Slovenskej republiky nariadením. Dámy a páni, dovoľujem si vás požiadať o podporu tohto návrhu. Ďakujem.
Šeliga, Juraj, podpredseda NR SR (2020-07-23):
Evidentne ste zaujali plénum, štrnásť faktických na vaše vystúpenie. Takže začíname pánom poslancom Erikom Tomášom, nech sa páči.
Fecko, Martin, poslanec NR SR (2011-07-11):
Ďakujem. Ja iba krátko. Ďakujem, Igor, že si predniesol naše pozmeňujúce návrhy rečou Obyčajných ľudí. Takouto rečou by mali byť tlmočené všetky tu v Národnej rade predkladané zákony, ako aj ich novely. Myslím si, že si jasne vyjadril názor nás všetkých aj k celej tu predkladanej novele Zákonníka práce. A verím, že kolegyne a kolegovia naprieč celým politickým spektrom pochopia naše snahy a podporia to. Ďakujem pekne.
P. Hrušovský, podpredseda NR SR: (2002-01-31):
Poprosím teraz pána poslanca Kvardu, aby ako člen výboru pre verejnú správu informoval Národnú radu o odporúčaní, ako ďalej prerokúvať tento návrh zákona. J. Kvarda, poslanec: Áno, ďakujem pekne, pán predsedajúci. Vážená Národná rada, vážené panie poslankyne, páni poslanci, dovoľte mi, aby som v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil pri rokovaní Národnej rady Slovenskej republiky o prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov, tlač 1318, ako spravodajca určený Výborom Národnej rady Slovenskej republiky pre verejnú správu. Na úvod si dovolím informovať o skutočnosti, že uvedený návrh zákona bol poslancom Národnej rady doručený dňa 10. januára 2002, čím boli splnené podmienky určené v § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorom sa uskutoční jeho prvé čítanie. Predseda Národnej rady Slovenskej republiky posúdil, či návrh spĺňa náležitosti podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie tejto schôdze Národnej rady Slovenskej republiky v rámci prvého čítania. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že uvedený návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Vzhľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky o rokovacom poriadku Národnej rady v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona o rokovacom poriadku Národnej rady v znení neskorších predpisov na tom, že po rozprave odporučí návrh skupiny poslancov Národnej rady Slovenskej republiky na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady v znení neskorších predpisov v súlade s rozhodnutím predsedu Národnej rady Slovenskej republiky č. 1448 z 11. januára 2002 prideliť v druhom čítaní na prerokovanie týmto výborom - Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre verejnú správu. Súčasne odporúčam, aby výbory, ktorým bol návrh pridelený, ho prerokovali do 8. marca 2002 a gestorský výbor do 11. marca 2002 Ďakujem, pán predsedajúci, skončil som. Prosím, otvorte rozpravu k tomuto bodu.
Zvolenská, Zuzana, ministerka zdravotníctva SR (2013-02-07):
Ospravedlňujem sa, pán poslanec, znova musím povedať, že sú dve rôzne ekonomické kategórie. Jedna vec je zadlženosť, 1,3 mil. eur bola zadlženosť v čase, kedy z prešovskej nemocnice vyvážali lieky a nakupovali sa lieky. (Hlas z pléna.) V čase, kedy sa konala tlačová konferencia. Ale znova, keď dovolíte, vyjadrím sa k... (Výkrik z pléna.) Prepáčte, ja som vás nechala. Možno, že nechcete vedieť skutočný stav. Ale prosím pekne o... (Prerušenie vystúpenia predsedajúcou.)
Kuffa, Filip, poslanec NR SR (2021-11-30):
Ďakujem za slovo. No stal si sa tu terčom posmechu z nejednej strany, ale však keby ťa normálne počúvali, tak si rozprával zo života, rozprával si dokonca aj to, kde je možné a kde sa dneska už využívajú liečivá z konope, tak isto aj nejaké do budúcna vyhliadky. Takisto si sa ani nestotožnil s tými drakonickými trestami. Je zaujímavé, že sa stávaš kvôli tomu terčom posmechu.
Dostál, Ondrej, poslanec NR SR (2016-04-28):
Ďakujem všetkým kolegom za reakcie a reagoval by som podrobnejšie snáď na tú otázku kolegu Klusa. Tam tie výhrady alebo pripomienky neboli formulované zo strany poslancov vládnej koalície, ale zo strany pána podpredsedu vlády. Ja len teda predpokladám, že poslanci vládnej koalície budú hlasovať v súlade s jeho postojom, a ja som skúsil o tom hovoriť z dôvodu, že som predpokladal, že v záverečnom slove sa k tomu on vyjadrí a ja už potom nebudem mať možnosť na to zareagovať, tak preto som povedal v tom slovnom vstupe. V zásade, naozaj pokiaľ ide, ide o tú, o ten prvý pozmeňovák, tak nevidím dôvod tam nedoplniť. Je to, je to čisto technická vec, je to úplne v súlade s tým, čo, čo vláda deklaruje, a nemyslím si, že je to vymýšľanie nejakého zbytočného nového zákona len preto, aby bol zbytočný nový zákon, alebo nafukovanie rozsahu zákona bez, bez účelu. Možno sa to dalo vyriešiť tým, keby tá prvá veta bola nejako inak presnejšie a jasnejšie formulovaná. A čo sa týka toho druhého pozmeňujúceho, resp. doplňujúceho návrhu, tak rešpektujem, že vláda má v úmysle predložiť nejakú väčšiu a rozsiahlejšiu novelu, a ako som povedal, budem rád, ak to tam bude zahrnuté, ale opäť nevidím dôvod čakať, pretože tento problém existuje dlhodobo. Existujú informácie, ktoré má verejná správa k dispozícii a ktoré neposkytuje verejnosti, resp. poskytuje verejnosti, iba keď sa, keď sa ich dožaduje, nie sama od seba, nevidím dôvod, aby sme to nezmenili ihneď. Ďakujem.
Pellegrini, Peter, predseda NR SR (2015-10-01):
Prezentujme sa a hlasujme o návrhu pani spravodajkyne postúpiť tento návrh zákona do druhého čítania. (Hlasovanie.) Prítomných 128 poslancov, za hlasovalo 24, proti bolo 8 poslancov, zdržalo sa 95 poslancov, nehlasoval 1 poslanec. Konštatujem, že tento návrh sme neschválili. Pani poslankyňa Gibalová, prosím, uveďte hlasovanie o bode 133 schváleného programu, ktorým je prvé čítanie o návrhu poslanca Kadúca na vydanie zákona, ktorým sa mení a dopĺňa zákon č. 400/2009 Z. z. o štátnej službe (tlač 1639). (Hlasovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1639.)
Pellegrini, Peter, predseda NR SR (2015-11-25):
Pán poslanec Galis.
Valocký, Jozef, poslanec NR SR (2017-11-29):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
P. Hrušovský, poslanec: (2007-10-25):
Panie poslankyne, páni poslanci, mrzí ma to, ale je to nedôstojné rokovania o takomto vážnom návrhu zákona, a preto by som vás, pán predseda, poprosil, aby sme prerušili hlasovanie a rokovanie o návrhu zákona a v prvom rade sa musíme vysporiadať, ako ďalej postupovať, aby sme neporušovali rokovací poriadok pri prerokúvaní návrhov zákonov. Ďakujem pekne.
Cigániková, Jana, poslankyňa NR SR (2018-10-24):
Martin, tiež si sa prihováral našim kolegom zo SME RODINA, ja sa priznám, mne je už, ja už som mala nutkanie dať faktickú aj pri kolegovi Dostálovi a dokonca som mala potrebu ísť za Milanom Krajniakom práve preto, že ma veľmi mrzí to, že, že nejakým spôsobom im, nemrzí ma, že vyčítame, ale že, že je to až takto prísna debata. A mrzí ma to preto, lebo naozaj sa chcem tiež rovnako zastať a chcem vysloviť, že som presvedčená o tom, že v prípade SME RODINA nejde o žiadny obchod, ale ide o jasné presvedčenie. A zas by som bola veľmi rada, keby, keby, rozumiem tým vášňam, ale zas by som bola rada, keby aj kolegovia zo SME RODINA pochopili zas ďalších našich kolegov, ktorí im vyčítajú, že hlasujú za tento zákon pre rovnako silné presvedčenie, že je nesprávny, no a nesprávny je, to už veľmi dobre pomenoval Igor Matovič, najmä kvôli tomu pozmeňováku, o ktorom, keď ste sľúbili, že budete hlasovať, ten pozmeňovák neexistoval a z toho pozmeňováku pre mňa osobne je najviac nepochopiteľné a najväčší problém tie dvojičky. Takže ja by som sa chcela na jednej strane zastať, na druhej strane rovnako apelovať, aby ste sa zamysleli nad tým, či, či sa na tomto podieľať, ale, samozrejme, nijako vás nevydierať ani nič podobné. No a ešte zaujímavá vec je, že keď sme sa tu rozprávali, tak pán minister, počula som, keď vykrikoval, tak som mu povedala, že však sa prihláste a povedzte to. Neviem, čo rozumel, ale odpovedal mi na to: „Čo vy navrhujete? To je pre mňa pasé, nikdy!“ Ja lenže poukazujem na to, že my sa tu už teraz akože nebavíme o podstate veci, my sa tu bavíme, že kto má aké tričko a kto ku komu patrí, veď počúvajme sa, čo hovoríme. Veď tu sa môžu stať na základe tejto zmeny úplne že strašné veci v budúcnosti. Ďakujem.
Paška, Pavol, predseda NR SR (2014-03-25):
Pán poslanec Martvoň.
A. Belousovová, podpredsedníčka NR SR: (2008-11-05):
Teraz dávam slovo spoločnému spravodajcovi z výboru pre vzdelanie, mládež, vedu a šport poslancovi Stanislavovi Kubánkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 135, za 60, proti 14, zdržalo sa 60, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o bode 58 programu. Je to prvé čítanie o návrhu skupiny poslancov na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov (tlač 1380). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov , tlač 1380.)
Kotleba, Marian, poslanec NR SR (2019-09-24):
Vážený pán podpredseda, kolegyne, kolegovia, návrh zákona, ktorým sa mení a dopĺňa zákon č. 73/1986 Zb. o umelom prerušení tehotenstva v znení neskorších predpisov predkladajú do Národnej rady Slovenskej republiky poslanci za Ľudovú stranu Naše Slovensko Marian Kotleba, Rastislav Schlosár, Jana Nehézová, Stanislav Drobný a Peter Krupa. Cieľom nášho legislatívneho návrhu je upraviť potratovú politiku na Slovensku v oblasti svojvoľných a neodôvodnených umelých tzv. prerušení tehotenstva. Návrh zákona súčasne rieši vágnu, súčasnú vágnu situáciu v oblasti potratovej turistiky na Slovensku. Legislatívny návrh vychádza z prirodzenej nutnosti chrániť aj životy nenarodených detí. Okrem morálnych argumentov sa opiera aj o samotnú Ústavu Slovenskej republiky, kde sa v čl. 15 priamo uvádza, že ľudský život je hodný ochrany už pred narodením. Toľko na úvod. Viac sa vyjadrím v rozprave, do ktorej sa hlásim ako prvý.
Hraško, Igor, poslanec NR SR (2013-05-29):
Ďakujem pekne, pani predsedajúca. Lojzo, ty si včera hovoril v jednej časti vo svojej rozprave, že prečo sa to deje cez návrh poslancov. No je to veľmi jednoduché vysvetlenie, pretože sa obchádza riadny legislatívny proces a, samozrejme, celé pripomienkové konanie. Takže takýmto spôsobom sa dostávajú zo strany SMER zákony, ktoré majú poškodzovať ľudí. Keď si hovoril o tých jednotlivých bodoch, osopil sa na teba jeden z predkladateľov. No a ja si nemôžem pomôcť, ale je napísané v tom § 1 ods. 2 písm. b), že „je národohospodársky významná alebo jej realizáciou alebo uskutočnením sa vytvorí najmenej 300 pracovných miest". Ale okrem toho sa tam nepíše, na aký dlhý čas sa má vytvoriť tých 300 pracovných miest. Takže tu je tiež, že zamestnáme na jeden deň 300 ľudí, potom ich pošleme do fuču a máme vystarané. Takže toto je ďalšia taká chybička, ktorá se tam vloudila soudruhům, že jó. Takže toto je taká ďalšia nuansa, ktorá sa tu nachádza. No a ja už chcem povedať len jednu vec, že tu týmto zákonom napínajú ľudí už naozaj ako gumičku, ale každá gumička sa dá napnúť len dovtedy, kým nepraskne. A ja sa obávam toho, aby táto smerácka gumička, keď praskne, náhodou niekoho nepoštípala.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 132, za 118, proti nikto, zdržalo sa 14. Konštatujem, že sme tento návrh schválili. Teraz prosím spoločného spravodajcu, predsedu výboru pre vzdelávanie, vedu, mládež a šport, poslanca Ľubomíra Petráka, aby uvádzal hlasovanie v druhom čítaní o vládnom návrhu zákona o verejnej výskumnej inštitúcii (tlač 569), bod 32 schváleného programu. Nech sa páči, pán poslanec, máte slovo. (Hlasovanie o vládnom návrhu zákona o verejnej výskumnej inštitúcii a o zmene a doplnení niektorých zákonov , tlač 569.)
Laššáková, Jana, podpredsedníčka NR SR (2015-05-19):
Áno? Ale nie, práveže ste neboli na tabuli. Preto nech sa páči.
P. Hrušovský, predseda NR SR: (2004-10-27):
(Hlasovanie.) 142 prítomných, 2 za, 43 proti, 92 sa zdržalo, 1 nehlasoval. Bod 1 zo spoločnej správy sme neschválili. Ďalší návrh. P. Biroš, poslanec: Teraz poprosím, aby sme hlasovali osobitne o bode č. 80, s návrhom síce gestorského výboru schváliť, ale s odporúčaním predkladateľa neschváliť.
Kadúc, Miroslav, poslanec NR SR (2012-11-07):
Ďakujem. Pán Simon, my tam nejdeme nikoho zabetónovať, toto nie je účelom toho zákona. My vychádzame, ešte raz, zo skúsenosti a z tých problémov, my reagujeme na tú prax, aká tu je, na to, že vlastne riaditeľ teraz môže byť menovaný alebo odvolaný kedykoľvek. Veď toto je v rukách politickej moci. My to práve robíme viacstupňové, najprv kreujeme dozornú radu, ktorá vymenuje výberovú komisiu, tam je proces, tam je to prísnejšie a vyberie toho riaditeľa, ktorý je odvolateľný iba za určitých prípadov. Áno, vám sa to, môže sa to javiť, že je to zabetónovanie, ale ak tento riaditeľ poruší povinnosť, ktorú má stanovenú jednak zákonom a jednak zmluvou o výkone funkcie, vtedy môže byť odvolaný, veď to tu právo je. A druhá vec, čo ste zabudli povedať, čo je najzásadnejšia alebo jedna z najzásadnejších, je zodpovednosť. Ak tento človek spraví alebo spôsobí škodu, bude sa za ňu zodpovedať. On si bude dávať veľký pozor na to, či spôsobí, alebo nespôsobí škodu, alebo ako bude konať. Ďakujem.
M. Hort, podpredseda NR SR: (2008-12-02):
A teraz dávam slovo spoločnému spravodajcovi z výboru pre vzdelanie, mládež, vedu a šport, ktorým je pán poslanec Imre Andruskó, aby nás informoval o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán spravodajca, nech sa páči.
Petráš, Vladislav, poslanec NR SR (2013-09-03):
Vážená pani predsedajúca, vážené pani poslankyne, vážení páni poslanci, dovoľte, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov (tlač 611), ako spravodajca Výboru Národnej rady Slovenskej republiky pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 23., dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona spĺňa po formálno-právnej stránke všetky náležitosti návrhu uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že preložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 587 zo 16. júla 2013 a podľa § 71 o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k uvedenému návrhu zákona.
Paška, Pavol, predseda NR SR (2014-03-20):
Hlasujeme. (Hlasovanie.) 139 prítomných, nikto nebol za, 79 proti, 59 sa zdržalo, 1 nehlasoval. Tieto body sme neschválili.
Pčolinský, Peter, poslanec NR SR (2016-04-21):
Pán kolega Poliačik, aj keby som mal ďalších desať hlasov vo voľbách, ani jeden by som nedal Ľudovej strane Naše Slovensko, ale práve takéto vystúpenia, časť vášho vystúpenia, ktoré nálepkujú, sú dôvodom nárastu extrémizmu. Neviem, kto vám dal právo, resp. vy si uzurpujete právo hodnotiť, kto je dobrý, kto je zlý, kto je xenofób, kto je homofób, kto je neviem aký fób ešte. Jednoducho práve takéto blogy, články, prejavy, vystúpenia v pléne, na internete, v médiách, tie podľa mňa môžu za nárast extrémizmu. Pretože ľudia majú plné zuby toho, že im niekto hovorí, že sú zlí alebo že sú dobrí. To je, myslím, svedomie každého jedného, aby si dal zrkadlo pred seba a povedal si, že kto je aký. Ďakujem.
Fecko, Martin, poslanec NR SR (2012-10-19):
Ďakujem pekne. Pán kolega, tak ako sme boli predkladatelia, tak dúfam, že snaha každého poslanca je, aby sa daný zákon skvalitňoval, a myslím, že ako som aj v prvom čítaní povedal v rozprave, tie naše skládky, ktoré tu máme, ktorých je viacej ako 20-tisíc, pričom jedna skládka, to už je to, čo je už nad metrom kubickým, pritom máme 1 929 environmentálnych ťažkých záťaží, ktoré nám tu ostali, z toho je 190 zhruba v katastrofálnom stave. Tak dúfam, že sa aj poslanci v parlamente preberú a budeme sa snažiť sa s tým vysporiadať, ako nám to Európska únia prikazuje, keď teda hovoríme, že sme demokratickí a ctíme si zákony. Takže dúfam, páni kolegovia, kolegyne, že aj táto naša novela, ktorú predkladáme, doplňuje a skvalitňuje predložený vládny návrh, a dúfam, že ju podporíte. Ďakujem pekne.
Vášáryová, Magdaléna, poslankyňa NR SR (2012-06-22):
Ďakujem za slovo. Pán Číž povedal veľkú pravdu. Politický účel musí mať svoje hranice. Áno, musí mať svoje hranice. Pán poslanec Beblavý, vy ste naznačili tieto hranice, ktoré musí mať ten. Táto, a hoci teda vraj hovoríte od veci, ja zase insitne, zrejme otázka, že či pán Mika, Gučík ako riaditeľ Slovenskej televízie a Rezník ako riaditeľ Slovenského rozhlasu, teda pán Gučík a pán Rezník ako riaditeľ Slovenského rozhlasu zrejme je výplodom novín, to sa dozvieme za chvíľku a tak ďalej. Ďakujem vám za to, že ste proste uviedli ďalšie argumenty. Ale ešte by bolo treba dodať, ako sa postavíme k radu podozrení, ktoré vyslovil pán minister, a budeme sa ho opakovane, či na tieto podozrenia z trestnej činnosti pani riaditeľky bude podávať aj trestné oznámenia. To si myslím, že bude veľmi dôležité sledovať. A ešte dúfam, že teda pán Peter Lysý sleduje túto debatu.
Jurinová, Erika, podpredsedníčka NR SR (2014-09-09):
Vyhlasujem rozpravu za skončenú. Chce pani navrhovateľka zaujať stanovisko? Nech sa páči, máte slovo.
Novotný, Viliam, poslanec NR SR (2010-12-14):
Pán predseda, dajte teraz hlasovať o časti B návrhu uznesenia, že Národná rada na návrh vlády Slovenskej republiky volí Rudolfa Sokola do funkcie predsedu dozornej rady, Martu Jančovičovú do funkcie podpredsedu dozornej rady, Gabrielu Kaliskú, Dušana Smolku, Františka Jurčagu do funkcie členov Dozornej rady Úradu pre dohľad nad zdravotnou starostlivosťou.
Grendel, Gábor, podpredseda NR SR (2021-05-12):
Tri faktické poznámky na pána, na vystúpenie pána poslanca Erika Tomáša. Pán poslanec Martin Borguľa ako prvý.
Hort, Milan, podpredseda NR SR (2010-10-20):
Do rozpravy sa prihlásil ďalej pán poslanec Zoltán Horváth, ktorému týmto udeľujem slovo. Nech sa páči.
Šmilňák, Martin, poslanec NR SR (2024-02-07):
Pani kolegyňa Luščíková, dnes ste tu vystúpila ako expert, ktorý posudzuje, alebo vypracováva posudky v prípadoch ekonomickej kriminality. A ja som sa práve v tejto súvislosti bavil s pánom Gašparom o tom, že ak sa skrátia premlčacie doby na tri roky v prípadoch ekonomickej kriminality do 250-tisíc alebo, alebo ak sa skrátia na päť rokov v prípadoch až do 650-tisíc, že tie tri roky alebo päť rokov často nestačia. Vy ste to dneska dokázali alebo ukázali nám všetkým na konkrétnych prípadoch. Tak keď tu včera pán Kéry povedal, že, že asi nie sme celkom právne zdatní, keď tu namietame a, a oponujeme, tak vám, pán minister, aj vám, pán Gašpar, chcem povedať, že, že tie tri roky alebo päť rokov premlčacej doby je veľmi málo na to, aby sa niektoré veci dohľadali, aby sa otvorili, aby sa vyšetrili. A pani kolegyňa vám tu teraz rozpráva o tom, že stane sa to, že nielenže sa tie veci nevyšetria, ale v takom prípade nebudú mať poškodení možnosť byť odškodnení. Preto hovoríme, že tá kombinácia zníženia sadzieb, markantného zvýšenia hraníc škôd a ešte aj skrátenia doby premlčania, že to je proste kokteil, ktorý bude pomáhať tým kriminálnikom, ktorí páchajú, povedzme, korupčnú alebo ekonomickú trestnú činnosť a nikdy nebudú vyšetrení. A nielenže oni nebudú vyšetrení, ale že nebude napravená škoda voči tým, ktorí sú poškodení, a to vás bude veľmi bolieť. Nielen vás, ale tých, ktorí za to budú hlasovať. Veď im to ľudia budú otrepávať o hlavu ďalšie desaťročia. Nerobte to, prosím. Ďakujem, pani Luščíková.
Danko, Andrej, predseda NR SR (2017-10-13):
S reakciou pán poslanec Dostál.
Drábiková, Lucia, poslankyňa NR SR (2020-05-13):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 88). Národná rada Slovenskej republiky uznesením č. 118 z 12. mája 2020 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný vládny návrh zákona (tlač 88) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Gestorský výbor odporúča hlasovať o jedinom pozmeňujúcom návrhu zo spoločnej správy so stanoviskom gestorského výboru schváliť. Spoločná správa výborov Národnej rady Slovenskej republiky o prerokovanom návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 33 z 13. mája 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Žitňanská, Lucia, poslankyňa NR SR (2014-01-30):
Ďakujem pekne. Pán predseda, ja si vyprosím, aby ste takýmto spôsobom hovorili a komunikovali s inou ústavnou inštitúciou, pretože tu nejde o to, kto je Jana Dubovcová a kto ju kedy zvolil. Ale vy takýmto spôsobom komunikujete s inou ústavnou inštitúciou. A to si vyprosím. A rovnako si vyprosím, aby ste takýmto spôsobom komunikovali s nami ako poslancami, ktorí majú presne taký istý mandát ako vy. Ďakujem pekne. (Potlesk.)
Grendel, Gábor, podpredseda NR SR (2022-09-21):
Pán poslanec Kyselica chce reagovať na faktické poznámky, nech sa páči.
Dostál, Ondrej, poslanec NR SR (2018-11-21):
Pán predsedajúci, ja som v súlade s rokovacím poriadkom predložil doplňujúci návrh. Splnil som všetky požiadavky, ktoré rokovací poriadok, zákon o rokovacom poriadku kladie na, na doplňujúce návrhy. A v zmysle rokovacieho poriadku, ak boli podané pozmeňujúce návrhy alebo doplňujúce návrhy, hlasuje sa najskôr o nich, a to v poradí, v akom boli podané (§ 37 ods. 1). Môj doplňujúci návrh je o dôvere predsedovi Národnej rady v súvislosti so vzniknutou situáciou okolo jeho rigoróznej práce. A samozrejme, že akýkoľvek výsledok hlasovania nemá právne účinky také, ako má hlasovanie o dôvere vláde. Ale ide o vyjadrenie postoja Národnej rady a poslancov Národnej rady. Ja som dal návrh. Dal som ho v súlade so zákonom o rokovacom poriadku a vy máte povinnosť dať o ňom hlasovať.
Kiššová, Jana, poslankyňa NR SR (2014-11-09):
Ďakujem pekne za slovo. Pán minister, vy kritizujete, kam sa dostala táto diskusia obsahovo? Tak ja vám poviem, kam sa dostala obsahovo. Obsahovo sa dostala k ďalším informáciám, ktoré sme pred tým nemali. My sme sa tu dozvedeli, kto je nominant SMER-u, s akou hodnotovou výbavou ľudí SMER púšťa do pozícií, do politických nominácií, akým ľuďom posúva sprostredkovane moc, ktorú vám dali do rúk občania. Občania vám dali do rúk moc a vy ju posúvate a delegujete parciálne na ľudí s takou výbavou, ako sme tu včera videli. Toto sú vaši odborníci! Ďalej sme sa dozvedeli, že problém nie je len v jednom cétečku, že takýchto nákupov bolo ďaleko viac a že takéto nákupy neboli len v zdravotníctve. Vám tu menovali koľké kauzy. Toto nie je len o zdravotníctve. Ďalej sme sa dozvedeli, respektíve nedozvedeli, či sa to cétečko vôbec nachádza v nemocnici. V tej nemocnici staré cétečko nie je, nové cétečko tam podľa nejakých informácií je, podľa nejakých informácií tam nie je. Takéto zmätočné informácie. Dozvedeli sme sa ďalšie mnohé informácie. Dozvedeli sme sa o tom, aké nadštandardné vzťahy, aké nadštandardné platobné podmienky má spoločnosť Medical Group vybavené v piešťanskej nemocnici. Pán minister, dôvod na nervozitu máte vy, nie my. Toto všetko keby som ja počúvala raz v živote na kolegov z mojej potenciálnej vlády, na členov mojej strany, našej strany, tak ja by som bola vážne nervózna, vážne nervózna. A vy tu hovoríte o nejakom hnuse? Viete, čo je hnus, pán minister? Hnus je, že na jednom jedinom prístroji niekto vysúťaží o milión viac. Toto je hnus. A ešte väčší hnus je, že je to v zdravotníctve, že je to v zdravotníctve, ktoré bytostne trpí podvýživou, že je to v zdravotníctve, kde sa naozaj zachraňujú ľudské životy. Túto... (Prerušenie vystúpenia časomerom.)
P. Hrušovský, podpredseda NR SR: (2002-06-19):
(Hlasovanie.) Prítomných je 121 poslancov, za 116, zdržali sa 2, nehlasovali 3. Návrh sme schválili. Na základe schváleného návrhu pristúpime k tretiemu čítaniu. Otváram rozpravu. Pýtam sa vás páni poslanci, či sa chce niekto prihlásiť do rozpravy. Nie je to tak. Vyhlasujem rozpravu za skončenú. Pristúpime k hlasovaniu o vládnom návrhu zákona o platobnom styku a o zmene a doplnení niektorých zákonov ako o celku s odporúčaním gestorského výboru. Pán spoločný spravodajca, uvedený návrh zákona....
Laššáková, Jana, podpredsedníčka NR SR (2012-08-06):
Ďalší prihlásený do rozpravy je pán poslanec Frešo. Keďže prebieha poslanecké grémium a pán poslanec je na poslaneckom grémiu, vyhlasujem krátku prestávku do skončenia poslaneckého grémia. (Prestávka.) (Po prestávke.) Pokračujeme ďalej v rokovaní. Teraz by mal vystúpiť pán poslanec Frešo, nech sa páči. Odchádza preč, takže stráca poradie. Pani podpredsedníčka Jurinová. Nevidím ju tu, stráca poradie. Pán poslanec Fecko, nech sa páči.